Rikunarita-ORG/Wikinium huggingface dataset:
# מסילת כיס

שתי מסילות המסלול הראשי של קו ב-BART מסתעפות אל תוך מסילת כיס באמצעות מסוטים.
שתי מסילות המסלול הראשי של קו ב-MAX מסתעפות אל תוך מסילת כיס באמצעות מסוטים.
**מסילת כיס** (באנגלית: **Pocket track**), המכונה לעיתים גם **מסילת זנב** (**tail track**), היא מסילה המסתעפת בתוך המסלול הראשי של קו הרכבת על מנת לאפשר חניה לקרונות הרכבת על המסלול או לבצע שינוי כיוון של קרונות הרכבת על המסלול, והיא מחוברת למסלול הראשי באמצעות מסוטים לשתי המסילות הראשיות. סוג זה של מסילה שונה מלולאת מעבר, שכן מסילת הכיס ממוקמת כמסילה שלישית אמצעית בין שתי המסילות הראשיות – בניגוד ללולאת מעבר הממוקמת לאחד מצידי המסילות. מסילת כיס הן חלק בלתי נפרד ממערכות רכבת קלה, רכבת תחתית וחשמלית, בדומה לטרמינוס.

למסילת כיס, כאמור, שני שימושים: הראשון הוא עבור חניה, בין אם עבור קו אשר נוסע רק על חצי מן המסלול או כאשר הדפו רחוק או לא זמין; והשני הוא עבור שינוי כיוון, באמצעות מעבר קרונות הרכבת מן המסילה הצפונית/מזרחית למסילה הדרומית/מערבית. בנוסף, שימוש מהותי נוסף הוא שבאמצעות מסילת כיס ניתן להניע קווי רכבת על חלק נבחר בלבד מתוך המסלול המלא, כמו הקו האדום של הרכבת הקלה בגוש דן אשר אחד מקווי-המשנה שלו פועל אך ורק בין תחנות קריית אריה ואליפלט. החשיבות של מסילת כיס, היא במענה על הצרכים התפעוליים של חניה, שינוי כיוון וחלוקת מסלול מלא לקווים חלקיים – תוך כדי שהתנועה של שתי מסילות המסלול הראשי נמשכת בלא הפרעה לכל כיוון, שכן התפעול נעשה על גבי מסילת הכיס בלבד.

בישראל, ניתן למצוא כמה מסילות כיס פזורות ברכבת הקלה בירושלים וברכבת הקלה בגוש דן.

## קישורים חיצוניים

 מדיה וקבצים בנושא **מסילת כיס** בוויקישיתוף
 ערך זה הוא קצרמר בנושא תחבורה. אתם מוזמנים לתרום לוויקיפדיה ו**להרחיב אותו**.

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מסילת כיס"**.
# בלם פגוש

בלם פגוש
**בלם פגוש** או **אוטם מסילה** הוא מתקן המוצב בקצה של מסילת רכבת ומונע מציוד נייד להדרדר ולהשמט מקצה המסילה.

הבלם מורכב בדרך כלל ממחסום אופקי לרוחב המסילה המחובר באמצעות רגליים למסילה עצמה, מעט לפני סופה. בתחנות קצה קיימים לפעמים בלמים המורכבים מבולמי זעזועים שמחוברים לרציף עצמו או לרצפת התחנה ומיועדים לבלום רכבת שלא בלמה בזמן ולמנוע ממנה להתרסק אל תוך התחנה.

בעוד שבלם יכול לבלום קרון שניתק מרכבת והדרדר או ציוד מסילתי קל אחר, אין באפשרותו לבלום רכבת שלמה שאיבדה את הבלמים ובמקרה כזה הבלם ייפרץ והרכבת תישמט.

## קישורים חיצוניים
# תחמוצת

**תחמוצת** (בלועזית: **אוקסיד**, **Oxide**) היא תרכובת של יסוד או חומר עם חמצן. מקור השם "תחמוצת" הוא מהמילה "חמצן".

תחמוצות רבות נוצרות בתהליך הבעירה.

שמות התחמוצות בעבר היו בפורמט של **דו-תחמוצת הפחמן**, למשל; מאז שנות ה-70 נהוג להשתמש בפורמט **פחמן דו-חמצני**. תחמוצת של יסוד אנאורגני נקראת **אנהידריד** (אם כי במונח זה משתמשים בעיקר לציון תחמוצות אורגניות).

תרכובות ידועות רבות הן תחמוצות. חול, זכוכית וקוורץ, למשל, מורכבים מאותו החומר: **צורן דו-חמצני**. חומר זה, הקרוי גם **סיליקה**, מופיע בלא פחות מ-17 צורות גבישיות שונות, רבות מהן אבנים יקרות למחצה, כגון אופאל.

חלודה גם היא תחמוצת: **ברזל חמצני**; היא נוצרת כשברזל "בוער" באטיות, כלומר – מתרכב עם החמצן שבאוויר.

**גופרית דו-חמצנית** נוצרת בשרפה בלתי-מלאה של תרכובות גופרית הנמצאות בדלק ישן. גז זה נפלט לאוויר ומתרכב עם מים ליצירת חומצה גופריתית; חומצה זו חודרת לאדמה כשהיא מעורבת בגשם תוך גרימת נזקים סביבתיים, תופעה הנקראת גשם חומצי.

**חנקן חמצני** הוא מולקולת איתות בעלת חשיבות עליונה ביצורים חיים. באדם הוא משמש כנוירוטרנסמיטר (כלומר, משמש להעברת אותות כימיים בין נוירונים – תאי עצב) וכן הוא גורם להתרחבות של כלי הדם ולפיכך – להורדת לחץ הדם בשעת הצורך. פרס נובל לפיזיולוגיה או לרפואה ניתן ב-1998 לשני מדענים שגילו את תפקידיו אלו של החנקן החמצני בגוף.

**סידן חמצני** ידוע יותר בשם **סיד יבש** או **ליים**. זוהי האבקה ממנה מכינים את נוזל הצביעה הלבן.

## ראו גם

* תרמיט
* חומצה

## קישורים חיצוניים

* תחמוצת, באתר אנציקלופדיה בריטניקה (באנגלית)
* תחמוצות, דף שער בספרייה הלאומית
# מונולית מאדים

תצלום של מונולית מאדים.
**מונולית מאדים** (באנגלית: **Mars monolith**) הוא מונולית (דהיינו, סלע יחיד ורחב ידיים), שצורתו מלבנית והוא שונה מאוד מן המוכר על פני המאדים, שעליו הוא ממוקם. המונולית בעל הצורה המלבנית, נראה כמצבה. ככל הנראה תצורת הסלע היא רסיס סלע שנפל מראש מצוק סמוך אל העמק שמתחתיו.

## ראו גם

* מונולית פובוס

## קישורים חיצוניים

 מדיה וקבצים בנושא **מונולית מאדים** בוויקישיתוף
* נטלי וולצ'ובר, **מונולית מאדים לא הוקם על ידי תושבי מאדים** אתר חדשות רשת NBC
* אלכסנדרה לודקה, **נאס"א ותוכנית חקר המאדים בעקבות קיצוצים בתקציב**, אתר חדשות רשת ABC
# מארס 6

מארס 6
Марс-6|  |
| תיאור הגשושית |
|
מידע כללי |
|
יצרן |
לאבוצ'קין |
|
תאריך שיגור |
5 באוגוסט 1973 |
|
אתר שיגור | Baikonur Cosmodrome Site 81/23  |
|
היסטוריית פעילות |
|
מפעיל |
ברית המועצות |
|
משגר |
פרוטון K |
|
טיסה ראשונה |
5 באוגוסט 1973  |
|
משימה |
|
גרם שמיים |
מאדים |
|
משך המשימה הכולל |
5 באוגוסט 1973 – 12 במרץ 1974 (7 חודשים ו־6 ימים)  |
|
מידע טכני |
|
משקל כולל |
3,880 ק"ג |
|
קישורים חיצוניים |
|
מספר קטלוג לוויינים |
06768 |
|
מאגר המידע הלאומי |
1973-052A |
|   |

**מארס 6** (ברוסית:**Марс-6**) הייתה גשושית לא מאוישת, שהייתה חלק מתוכנית מארס הסובייטית, תוכנית שנמשכה בין השנים 1960 עד 1973 ומטרתה הייתה לחקור את כוכב הלכת מאדים. "מארס 6" שוגרה במקביל לשיגור גשושיות מארס 4, מארס 5 ו-מארס 7. גשושיות "מארס 6" ו-"מארס 7" היו אמורות לנחות על מאדים וגשושיות "מארס 4" ו-"מארס 5" להיות לווייני כוכב לכת.

## תיאור המשימה

השיגור בוצע מכן שיגור מס' 81 בקוסמודרום בייקונור בעזרת משגר מדגם פרוטון K.

הקשר עם הגשושית בוצע ממרכז התקשרות בחצי האי קרים.

הגשושית כללה יחידת מדחפים, פאנל סולארי, ציוד מדעי, ציוד בקרה ותקשורת ויחידת נחיתה כיחידה נפרדת. מאסה של יחידת נחיתה הייתה 844 ק"ג מהם 19 ק"ג של ציוד מדעי. במהלך טיסה ליעד הועברו נתוני מדידות ממכשירים שהותקנו על החללית. בוצעו עדכוני מסלול. לאחר טיסה של חודש התרחשה תקלה בציוד תקשורת והיה קושי בהעברת פקודות. כל פקודה הייתה מועברת פעמיים-שלוש. לאחר הגעה ליעד יחידת נחיתה הופרדה והחלה ירידה לקרקעית מאדים. תהליך זה לקח קצת מעל ל-5 דקות. בזמן זה היו מועברים נתונים על תאוצה, שינויי טמפרטורה ולחץ אטמוספירי. התקבלה הודעה על תחילת פעילות של מדחף לנחיתה רכה. זה היה סימן אחרון לפעילות הגשושית.

אזור נחיתה מתוכנן היה ב"ים אריטראי" בחצי הדרומי של מאדים. בשנת 2014 החלו חיפושיי מקום הנחיתה בעזרת איבוד צילומים שהתקבלו מ־MRO. בשנת 2018 התקבל מקום נחיתה המשוער.

## קישורים חיצוניים

* מדיה וקבצים בנושא **מארס 6** בוויקישיתוף
* נתונים מאתר היצרן
* תיאור המשימה
# אגודת מאדים

אגודת מאדים
Mars Society| סמליל אגודת מאדים |
|  |
|
פעילות |
קידום פעילות בחלל, משימות מאוישות למאדים |
|
שפה רשמית |
אנגלית |
|
מדינה | ארצות הברית ארצות הברית |
|
משרד ראשי |
לייקווד  |
|
מיקום מטה הארגון |
לייקווד, קולורדו קולורדו |
|
מקום פעילות |
בינלאומי |
|
מייסדים |
רוברט זוברין |
|
תקופת הפעילות |
1998–הווה (כ־28 שנים) |
|
marssociety.org |
|   |

**אגודת מאדים** (באנגלית, **The Mars Society**) הוא ארגון אמריקאי עולמי של מתנדבים, המוקדש לעידוד חקר ויישוב כוכב הלכת מאדים, והוא פעיל הן בהיבט של שכנוע הציבור וגופים ממשלתיים ביתרונות חקר מאדים, והן בהובלת פרויקטי מחקר במימון פרטי. זהו מוסד ללא כוונות רווח שהוקם בשנת 1998 על ידי רוברט זוברין ואישים נוספים, ועם הזמן משך את תשומת לבם של סופרים ויוצרי סרטי מדע בדיוני, כגון קים סטנלי רובינסון וג'יימס קמרון. גם אילון מאסק החל את פעילותו למען מסעות למאדים באגודה, פעילות שהובילה לייסוד חברת SpaceX ומנחה את פיתוח החללית סטארשיפ.

## היסטוריה ופעילות

האגודה החלה את דרכה באופן רשמי בוועידת ההיווסדות שלה, באוגוסט 1998, כאשר יותר מ-700 נציגים - מדענים, מהנדסים, יזמים, מחנכים, תלמידים וסטודנטים וחובבי חלל - הגיעו לסוף שבוע של הרצאות שניתנו על ידי תומכים ומקדמים מובילים של חקר מאדים.

מאז האגודה גדלה וכיום היא מונה מעל 4,000 חברים רשומים, ויותר מ-6,000 תומכים ביותר מ-50 מדינות ברחבי העולם. החברים באגודה באים מתחומי עיסוק שונים ופועלים לקידום חקר החלל וכן הזדמנויות לחקר מאדים בפרט.

היעד המרכזי של האגודה הוא להמחיש לציבור הרחב שחקר מאדים הוא מטרה בת השגה, באמצעות סדרה של פרויקטים שונים, כגון:

* קידום ופיתוח התוכנית **Direct Mars**, להוצאה לפועל של משימה מאוישת למאדים.
* פרויקט מחקר עיצוב ובחינת תפקוד **יחידות מגורים** שישמשו במשימה הנ"ל.
* **תחרות רכב מאדים** - תחרות לעיצוב רכב מחקר שיוכל לשמש בני אדם על מאדים. התחרות נערכה בשנים 2000 - 2003 וזכתה בה קבוצה מאוניברסיטת מישיגן.
* **לוויין כבידת מאדים** - פרויקט שמטרתו לעצב, לבנות ולשגר לוויין שידמה, באמצעות סיבוב כבידת מאדים, (כ-0.38g) ויאכלס קבוצה קטנה של עכברים, על מנת לחקור את ההשפעות הבריאותיות של כבידה חלקית, בניגוד לנפילה חופשית (ששוררת במשימות המעבורת, ותחנת החלל הבינלאומית, לדוגמה).
* **ארכימדס** - משימת בלון לחקר האטמוספירה של מאדים, המקודמת על ידי הסניף הגרמני של האגודה.
* **תחרות תכנון מושבה אנושית במאדים** במרץ 2019 פרסמה האגודה תחרות נושאת פרסים להגשת תוכנית להתיישבות ראשונה על מאדים.תחרות בינלאומית לתכנון מושבה אנושית במאדים (אתר הידען)

בנוסף לפרויקטים, האגודה מעבירה פעילויות הסברתיות שונות:

* הרצאות ומצגות בנושא Mars Direct לבתי ספר ואוניברסיטאות, גופים מקצועיים ולציבור הכללי.
* מקדמת לימוד מדע, אסטרונומיה ותעופה בחלל בבתי ספר.
* מובילה קמפיינים להרחבת חקר ופיתוח החלל במדינות שונות.
* מארגנת את הכנס השנתי הגדול בעולם לחקר מאדים בארצות הברית, אירופה ואוסטרליה.

כמו כן, האגודה מסייעת באופן פעיל לנאס"א, סוכנות החלל האירופית וסוכנויות חלל נוספות בפרויקטים לחקר מאדים שסוכנויות אלה מנהלות.

## ראו גם

* משימות מאוישות למאדים

## קישורים חיצוניים

 מדיה וקבצים בנושא **אגודת מאדים** בוויקישיתוף
* האתר הראשי של אגודת מאדים אתר האינטרנט הרשמי של אגודת מאדים (באנגלית)

* אגודת מאדים, ברשת החברתית פייסבוק
* אגודת מאדים, ברשת החברתית X (טוויטר)
* אגודת מאדים, ברשת החברתית אינסטגרם
* סרטונים בערוץ של אגודת מאדים, באתר יוטיוב
* חשבון flickrs הרשמי של אגודת מאדים
* חשבון ה-pinterest הרשמי של אגודת מאדים
* סניף בריטניה
# שפה תקנית

מילון דודן, המקובל כמקור הרשמי לדקדוק, לאיות ולאוצר המילים של הגרמנית התקנית בגרמניה.
**שפה תִּקְנִית** או **סְטָנְדַרְטִית** היא הגרסה של שפה מסוימת המקובלת כנכונה וכראויה ביותר לשימוש, הן על ידי הממסד האחראי והן על ידי הציבור, כולל אלו שאינם דוברים או כותבים אותה. השפה התקנית נחשבת יוקרתית יותר, משתמשים בה לצרכים רשמיים כמו חיבור ספרות או טופסי מנהלה והשכבות המשכילות באוכלוסייה אמורות לשלוט בה. היא מאופיינת בקיומם של כללי דקדוק, איות והגייה אחידים ובהיותה קודם כל שפת כתיבה, בניגוד לגרסאות מדוברות של כל לשון המתפתחות מאליהן בקרב העם ושקיימים בתוכן מגוון נרחב ואי-סדר בהיבטים אלו. שפות תקניות הן תמיד תוצר של תהליך תכנון שפה, והן מפוקחות לרוב על ידי גופים רשמיים האמונים על כך, דוגמת האקדמיה הצרפתית; אוצר המילים והדקדוק שלהן מתפרסם במילונים יוקרתיים כמו מילון דודן הגרמני והן מוקנות לתלמידים במערכת החינוך ועל ידי גופי התקשורת הממסדיים. כמו כן, כפי שהבחינו חוקרים רבים, עצם המושג "שפה סטנדרטית" תמיד ביטא אידאולוגיה יותר מאשר היה ממשות נתונה, משום שתמיד קיים מתח בין הצורות המדוברות והיום-יומיות הנקוטות בפועל לבין הגרסה הפורמלית. רק שפה מתה יכולה להיות תקנית לגמרי.

יצירה של שפות תקניות מבין מגוון הדיאלקטים הלא-אחידים והמתמזגים זה בזה הייתה תהליך ממושך וסבוך, שעירב שיקולים פוליטיים ואידאולוגיים. עוד ב-1302 הבחין דנטה בחיבורו De vulgari eloquentia בין הלשון הטבעית והמדוברת שאדם רוכש מסביבתו לבין "הלשון הדקדוקית" (בימיו, לטינית) המשמשת לצרכים פורמליים. בניגוד לכל בני זמנו, ראה דווקא בראשונה שפת יצירה עדיפה אך הסכים שהניבים האיטלקיים המרובים אינם יאים לכתיבה ספרותית. הוא וממשיכיו התווכחו איזו גרסה של האיטלקית צריכה להיבחר להיות התקנית. הרפורמציה, שתרגום הביבליה ללשונות המקומיות היה אחד ממפעליה הגדולים, העניקה תנופה רבתי להאחדת השפות הספרותיות. במאה ה-19 התקשר הדוקות תקנוּן השפה מתוך הדיאלקטים העממיים לצמיחת הלאומיות; קביעת תקן אחיד לשפה סטנדרטית וזיקוק הניבים העממיים כדי לייצר אותה היה מרכיב חשוב בהעלאת תביעה להכרה בקבוצות אתניות רופפות כלאום פוליטי.

נהוג גם לחלק שפות ל**פְּלוּריצנטריות**, כלומר כאלו שיש להן יותר מגרסה תקנית אחת, ו**מונוצנטריות**, עם לשון סטנדרטית אחת בלבד. גרמנית, לדוגמה, שיש לה גרסאות מוכרות רשמית שונות בגרמניה, באוסטריה ובשווייץ, היא פלוריצנטרית; הונגרית היא מונוצנטרית.

## לקריאה נוספת

* Andrew Linn, **Vernaculars and the Idea of Standard Language**, בתוך: Keith Allan, **The Oxford Handbook of the History of Linguistics**, Oxford University Press, 2013. עמ' 359-374.

## קישורים חיצוניים

 מדיה וקבצים בנושא **שפה תקנית** בוויקישיתוף
# סרטי יוניברסל

סרטי יוניברסל
Universal Pictures|  |
|  |
| הכניסה לאולפני סרטי יוניברסל קליפורניה |
|
נתונים כלליים |
|
סוג |
חברת בת של NBCUniversal (קומקאסט) |
|
מייסדים |
קרל למל |
|
תקופת הפעילות |
1912–הווה (כ־114 שנים) |
|
חברת אם |
NBC יוניברסל  |
|
חברות בנות | * Universal Subscription
* Working Title Films
* Back Lot Music
* NBCUniversal Entertainment Japan LLC
* Universal Studios Home Entertainment
* Universal Animation Studios
* אילומיניישן
* פוקוס פיצ'רס
* Universal Newsreel
 |
|
מדינה |
ארצות הברית  |
|
מיקום המטה |
יוניברסל סיטי, לוס אנג'לס, קליפורניה, ארצות הברית |
|
ענפי תעשייה |
יצירת קולנוע  |
|
מוצרים עיקריים |
סרט  |
|
נשיא |
רונאלד מאייר |
|
יו"ר |
דונה לאנגלי |
|   |
|
www.universalstudios.com |
|   |

**סרטי יוניברסל** (באנגלית: **Universal Studios** או **Universal Pictures**) היא חברה אמריקאית להפקת סרטי קולנוע והפצתם, אשר הוקמה ב-30 באפריל 1912.

החברה נמצאת כיום בשליטת חברת NBC Universal ונחשבת לאחת מששת אולפני הסרטים האמריקאים הגדולים ביותר.

סרטי החברה מופצים בישראל באופן בלעדי על ידי חברת טוליפ אנטרטיינמנט.

## היסטוריה

Universal Moving Pictures
בשנת 1916 רשמה סימן מסחר על הלוגו Universal Moving Pictures.

בלה לוגוסי בסרטי הקולנוע דרקולה
בשנת 1931 הוציאה חברת סרטי יוניברסל את סרט האימה העל טבעי דרקולה ואת סרט האימה המד"בי פרנקנשטיין.

ב-28 באפריל 2016, נודע כי חברת הכבלים קומקאסט, בראשות סרטי יוניברסל, רוכשת את אולפני ההנפשה של דרימוורקס תמורת 3.8 מיליארד דולר.

## אולפני סרטי יוניברסל

האולפנים של סרטי יוניברסל ממוקמים בעמק סן פרננדו במחוז לוס אנג'לס שבקליפורניה. משנות השישים האולפנים מציעים גם סיורים מיוחדים אשר הפכו את האולפנים לאטרקציה תיירותית בפני עצמה.
מחלקת ההפצה ומשרדי ההנהלה הנוספים של החברה ממוקמים בניו יורק.

## יוניברסל פארק

מתקן אוונגליון באולפני יוניברסל יפן
חברת Universal Destinations & Experiences מפעילה רשת פארקי שעשועים עולמית שנקראת "יוניברסל פארק" (Universal Park):

* אולפני יוניברסל פלורידה
* אולפני יוניברסל הוליווד (Universal Studios Hollywood)
* באסיה

* אולפני יוניברסל בייג'ינג (Universal Studios Beijing) (北京环球影城)
* אולפני יוניברסל דרום קוריאה (Universal Studios South Korea)
* אולפני יוניברסל דובאילנד (Universal Studios Dubailand)
* אולפני יוניברסל יפן
* אולפני יוניברסל סינגפור (Universal Studios Singapore)

### יוניברסל אורלנדו

* מראה באטרקציה התיירותית
* מראה באטרקציה התיירותית
* מראה באטרקציה התיירותית

 ערך מורחב – **אתר הנופש יוניברסל אורלנדו**

 ערך מורחב – **אולפני יוניברסל פלורידה**

 ערך מורחב – **איי ההרפתקאות**

הפארקים הגדולים של הרשת נמצאים בפאתי העיר אורלנדו בפלורידה, ארצות הברית סמוך לפארק דיסניוורלד, זאת על מנת להתחרות בפארק של חברת וולט דיסני.

## ראו גם

* סרטי אולפני יוניברסל
	+ מפלצות יוניברסל
* אתר הנופש יוניברסל אורלנדו
	+ אולפני יוניברסל פלורידה
	+ איי ההרפתקאות

## קישורים חיצוניים

 מדיה וקבצים בנושא **סרטי יוניברסל** בוויקישיתוף

* אתר האינטרנט הרשמי של סרטי יוניברסל (באנגלית)

* סרטי יוניברסל, ברשת החברתית פייסבוק
* סרטי יוניברסל, ברשת החברתית X (טוויטר)
* סרטי יוניברסל, ברשת החברתית אינסטגרם
* סרטי יוניברסל, ברשת החברתית טיקטוק
* סרטי יוניברסל, סרטונים בערוץ היוטיוב
* סרטי יוניברסל, באתר אנציקלופדיה בריטניקה (באנגלית)
* סרטי יוניברסל, במסד הנתונים הקולנועיים IMDb (באנגלית)

## הערות שוליים
# יום הנגול

**יום הנגול**, הקרוי גם **יום הכרזת הנגול** או **יום האלפבית הקוריאני**, הוא יום זיכרון לאומי קוריאני להנצחת ההמצאה וההכרזה על הנגול, האלפבית של השפה הקוריאנית על ידי המלך סג'ונג הגדול. בקוריאה הדרומית נוהגים לציין יום זה ב-9 באוקטובר, ואילו בקוריאה הצפונית – ב-15 בינואר.

על פי "תולדות המלך סג'ונג", הכריז המלך סג'ונג על פרסום "הונמין ז'אונגאום", המסמך שהציג לראשונה את האלפבית החדש, שבמקור היה קרוי באותו שם, בחודש התשיעי של שנת הירח ב-1446.

ב-1926 חגגה "אגודת ההנגול" את יום השנה ה-480 (8 פעמים מחזור של 60 שנה) להכרזת הנגול ביום האחרון של החודש התשיעי בלוח השנה המבוסס על הלבנה, שהוא 4 בנובמבר בלוח הגרגוריאני. חברים באגודה הכריזו על יום זה כיום הזיכרון הראשון של ה"גגיאנה" (가갸날). מקור השם מ"גגיָאגאוּל" (가갸글) כינוי מוקדם להנגול שהיה מקובל בשפת הדיבור, והמבוסס על דקלום שתפקידו היה לסייע בשינון האלפבית והמתחיל ב"גגיה גאוגיאו" (가갸거겨).

ב-1928, זמן קצר לאחר שהמונח הנגול, שנטבע במקור ב-1913 בידי ז'וּ סיגיאוֹנג, הפך לשם המקובל החדש לאלפבית, הוסב שמו של יום הזיכרון ל"הנגולאל". יום זה נחגג בהתאם ללוח הלבנה.

ב-1931 הוזז יום הזיכרון ל-29 באוקטובר בלוח הגרגוריאני.

ב-1934 עלתה הטענה שחייבים להניח כי ב-1446 השתמשו בלוח היוליאני והיום הוזז שוב והפעם ל-28 באוקטובר.

הונמין ז'אונגאום
ב-1940 נתגלה עותק מקורי של ה"הונמין ז'אונגאום האראי", כרך של פרשנות ל"הונמין ז'אונגאום", שהופיע זמן קצר לאחר פרסום המסמך המקורי שאותו פירש. ממסמך זה התברר כי "הונמין ז'אונגאום" הוכרזה במהלך עשרת הימים הראשונים ("סאנגסן" – בהנגול 상순, בהנג'ה 上旬) של החודש התשיעי. היום העשירי של החודש התשיעי ב-1446 על פי לוח הלבנה ב-1446, היה זהה ל-9 באוקטובר על פי הלוח היוליאני. לאחר שהוקמה ממשלת קוריאה הדרומית ב-1945 הוכרז יום הנגול כחג רשמי המצוין ב-9 באוקטובר ושבו יוצאים עובדי המדינה לחופשה.

ב-1991 בוטל מעמדו הרשמי של יום הנגול כיום חופשה, בשל לחץ מצד ארגוני המעסיקים, במטרה להגדיל את מספר ימי העבודה, יחד עם הנהגת יום האו"ם הקוריאני. עם זאת, נותר מעמדו הרשמי של יום הנגול כיום זיכרון לאומי. אגודת ההנגול ניהלה מסע תעמולה על מנת להחזיר לחג את מעמדו הקודם, אך בלא הצלחה.

קוריאה הצפונית חוגגת את היום המקביל "יום צ'וסנגול" ב-15 בינואר על מנת לציין את היום ב-1445 (1444 על פי לוח הלבנה) שמאמינים כי היה יום היצירה המקורי של "הונמין ז'אונגאום".

כמה בלשנים אמריקאים וגרמנים, כולל ג'יימס ד. מקקאולי המנוח, חגגו יום זה מדי שנה לאות הכרה ביצירת האלפבית הקוריאני כהישג בלשני בעל משמעות עולמית.

## קישורים חיצוניים

 מדיה וקבצים בנושא **יום הנגול** בוויקישיתוף

* אתר האינטרנט הרשמי של יום הנגול
* שרבוט גוגל ליום הנגול בשנת 2005, השנה הראשונה שבה גוגל ציינה יום זה.